Duke Nukem 3D

Duke Nukem 3D je FPS razvijen od strane 3D Realms-a, a izdat 29. januara 1996. godine od strane Apogee Software-a, prati avanture lika Duke Nukem-a, prikazanog u ranijim platformskim igrama Duke Nukem te Duke Nukem 2D.

 Priča 
"Smrtonosni vanzemaljci su sletili u futuristički Los Angeles, te se ljudska vrsta iznenada našla na vrhu liste ugroženih vrsta. Šanse su milion na prema jedan. Baš onako kako Duke voli."

U ulozi Duke Nukem-a igrač se mora probiti kroz 28 nivoa, razvrstanih u tri poglavlja (Kasniji komercijalni dodatak je dodao četvrto poglavlje sastavljeno od 11 nivoa). Kao i u većini FPS-a, igrač se mora probiti kroz horde različitih čudovišta, u tome mu pomaže i čitav arsenal oružja. Osim ubijanja vanzemaljaca radi spašavanja planete igrač mora riješavati razne zagonetke. Neke zagonetke vode i do dodatnih nivoa.

 Humor 
Duke Nukem 3D je veoma poznat po humoru. To su najčešće Duke-ove doskočice, kao naprimjer kod nasilnih ubistava ("That's gotta hurt."), ili kod interakcije u toaletu ("Ahhh, much better."). Također kada se Duke približi Duke Nukem arkadnim mašinama ("Hmm... don't have time to play with myself.")

Humor u igri se također odnosi i na mnoge igre i filmove. Naprimjer kada igrač dođe do leša koji predstavlja glavnog lika iz igre Doom, Duke kaže "That's one doomed space marine." Ova izjava je postala poznata nakon što su mnoge web stranice posvećene Duke Nukem-u 3D objavile da id Software (tvorci igre Doom) pokreću sudsku tužbu protiv Apogee Games-a i 3D Realms-a, radi uklanjanja iste.(Tužba je prošla bezuspješno). Također u Epizodi 3 nakon miniranje zgrade i uništavanja iste Duke izjavljuje "I ain't afraid of no quake", što očito ismijava igru Quake koja je u to vrijeme trebala izaći.

 Igrivost 
 Dizajn nivoa 
Dok se većina tadašnjih FPS-a odigravala u raznim mračnim i nerealnim lokacijama, Duke Nukem 3D vodi igrača kroz realno renderirane ulice, vojne baze, pustinje, poplavljene gradove, svemirske baze, pa čak i japanske vile. Nivoi su u potpunosti nelinearni, te sadrže mnoštvo tajnih prolaza i mjesta. Osim toga nivoi nude veliku dozu internaktivnosti sa predmetima kao naprimjer (prekidač za svijetlo, toalet, bilijar, arkadne igre, kamere, striptizete). Sve ovo u kombinaciji sa humorom davalo je Duke Nukem-u veliku prednost nad konkurencijom.

 Oružje i oprema 
Igra sadrži jedan od najraznovrsnijih arsenala u FPS-ima. Osim standarnih pištolja, sačmarica i automatskih pušaka igra sadrži oružja koja su i do danas ostala unikatna te se nalaze jedino u Duke Nukem serijalu. Koristeći Pipe Bombe igrač može postaviti zamke neprijateljima, dok RPG i Devastator pružaju veću razornu moć te služe u borbi protiv jačih protivnika.

 Oružja u PC verziji 
 Mighty Foot : Duke Nukem može udariti neprijatelje nogom dok nosi oružje.
 Pistol : Nanosi normalnu štetu. 
 Shotgun : Ova sačmarica nanosi veću štetu od pištolja.(4-5 puta snažnija)
 Ripper : Ova višecjevna automatska puška veoma brzo ispaljuje metke.
 RPG : Ovaj lanser raketa ispaljuje veoma snažan projektil koji oštećuje sve oko sebe(uključujući i Duke-a).
 Pipe bomb : Nakon što je jedna bomba bačena Duke će automatski uzeti detonator. Detonator odjednom aktivira sve bačene bombe. Ovo oružje proizvodi najveću eksploziju u igri.
 Shrink ray : Ovo unikatno oružje će smanjiti neprijatelje, te omugućiti Duke-u da ih zgazi.
 Microwave Expander: Nastalo kombiniranje mikrovalnog tanjira i Shrinkera ovo oružje ima suprotan efekt od Shrink Ray-a. Oružje se može pronaći jedino u Atomic Edition verziji igre.
 Devastator : Ovaj dvocijevni lanser granata, lansira manje projektile velikom brzinom. Efikasno protiv Boss neprijatelja.
 Laser Trip Bomb : Ovo oružje se mora staviti na zid. Korisno je za postavljanje zamki. 
 Freezethrower : Ovo oružje zaledi neprijatelja, te ako se igrač približi dovoljno Duke automatski udari neprijatelja nogom te ga uništi.

 Oprema 
 HoloDuke
 Nightvision goggles
 SCUBA gear
 Jet pack
 Steroids
 First aid kit|Portable MedKit
 Protective boots

 Vanjski linkovi 
 Službena Duke Nukem 3D stranica 
 Duke4.net, stranica sadrži Duke3D sadržaj 

Kategorija:Videoigre